
4 DR.31.3.2006 

 

Kita akan memastikan dasar fizikal terus menyokong pertumbuhan negara 
sementara defisit Kerajaan Persekutuan dikurangkan secara beransur daripada 3.8% pada 
tahun 2005 kepada 3.4% pada tahun 2010.  Kerajaan akan menguruskan akaun awam 
secara berhemah dan mengambil langkah tegas untuk memastikan keberkesanan kos 
perbelanjaan. 

Dijangkakan bahawa permintaan dalam negeri berserta pelaburan swasta akan 
memacu pertumbuhan.  Pelaburan swasta dijangka berkembang pada kadar purata 11.2% 
setahun dan dijangka mengatasi jumlah pelaburan sektor awam buat pertama kalinya 
semenjak krisis kewangan Asia.  Pada masa yang sama sumbangan produktiviti faktor 
keseluruhan (total factor productivity) dijangka meningkat daripada 29% kepada 35.8% 
selaras dengan peralihan kepada ekonomi yang berpaksikan pengetahuan dan 
mengutamakan kecekapan.   

Eksport Malaysia dalam tempoh lima tahun akan datang dijangka menggalakkan 
dengan eksport kasar berkembang pada kadar 8.5% setahun.  Dalam tempoh Rancangan 
Malaysia Kesembilan, jumlah dagangan dijangka melepasi RM1 trilion buat pertama 
kalinya, insya-Allah. 

Matlamat pertumbuhan KDNK sebenarnya adalah pada kadar purata 6.0% 
setahun dalam rancangan ini.  Berdasarkan kadar pertumbuhan ini, Keluaran Negara Kasar 
(KNK) per kapita dijangka meningkat pada kadar purata 5.9% setahun mencecah 
RM23,523 pada tahun 2010. KNK per kapita dari segi pariti kuasa beli pula dijangka 
meningkat kepada USD13,878 pada tahun 2010.   

Pertumbuhan ekonomi tidak terpisah daripada pengaruh luaran.  Kita akan 
mengamalkan dasar luar negara yang dapat memberi manfaat sepenuhnya bagi mencapai 
misi nasional.  Kita akan berusaha menggalakkan persekitaran luar yang kondusif untuk 
mencapai matlamat Rancangan Malaysia Kesembilan.  Kita akan berusaha ke arah 
mengukuhkan kerjasama serta keamanan dan kestabilan di dalam dan luar rantau ini 
kerana tanpanya ekonomi negara sukar berkembang. 

Kita akan mengambil inisiatif secara agresif meneroka pasaran mempromosi 
eksport, menarik pelaburan dan meningkatkan pelancongan.  Kita akan berunding dan 
menyertai perjanjian perdagangan dua hala dan serantau yang dapat memberikan manfaat 
kepada kita.  Untuk itu, kita akan memperbaiki kapasiti dalam pelbagai institusi yang 
bertanggungjawab untuk memelihara dan mempromosikan kepentingan kita di luar negara. 

Tuan Yang di-Pertua, izinkan saya seterusnya menggariskan dasar dan program 
utama Rancangan Malaysia Kesembilan bertujuan untuk mencapai teras dan objektif misi 
nasional.  Globalisasi telah meningkatkan persaingan dalam pasaran antarabangsa.  Ini di 
bawah: 

 

Teras Pertama:  Meningkatkan Nilai Tambah Dalam Ekonomi Negara 

Bahkan bukan sahaja struktur dan persekitaran ekonomi mikro domestik yang 
perlu diperkukuhkan, malah elemen ekonomi mikro seperti prestasi sektor-sektor ekonomi 
dan syarikat-syarikat tempatan juga perlu dimantapkan.  Untuk meningkatkan daya saing 
jangka panjang negara, kerajaan terus menggalakkan peralihan kepada aktiviti yang 
mempunyai nilai ditambah yang tinggi dalam tiga sektor utama ekonomi, iaitu: 

(i) pembuatan; 

(ii) perkhidmatan; dan 

(iii) sektor utama ekonomi. 

Sumber pertumbuhan baru dalam sektor-sektor tersebut telah dikenal pasti dan 
akan digalakkan bagi menjana pendapatan tambahan dan mewujudkan kekayaan baru. 

Sektor pembuatan dijangka berkembang pada kadar 6.7 peratus setahun dan 
akan terus beralih kepada aktiviti berteknologi tinggi dan berintensif pengetahuan, dengan 
nilai ditambah yang tinggi merangkumi pelbagai industri terutamanya elektrik dan elektronik, 



Kita akan memastikan dasar fizikal terus menyokong pertumbuhan negara sementara defisit Kerajaan Persekutuan dikurangkan secara beransur daripada 3.8% pada tahun 2005 kepada 3.4% pada tahun 2010. Kerajaan akan menguruskan akaun awam secara berhemah dan mengambil langkah tegas untuk memastikan keberkesanan kos perbelanjaan. Dijangkakan bahawa permintaan dalam negeri berserta pelaburan swasta akan memacu pertumbuhan. Pelaburan swasta dijangka berkembang pada kadar purata 11.2% setahun dan dijangka mengatasi jumlah pelaburan sektor awam buat pertama kalinya semenjak krisis kewangan Asia. Pada masa yang sama sumbangan produktiviti faktor keseluruhan (total factor productivity) dijangka meningkat daripada 29% kepada 35.8% selaras dengan peralihan kepada ekonomi yang berpaksikan pengetahuan dan mengutamakan kecekapan. Eksport Malaysia dalam tempoh lima tahun akan datang dijangka menggalakkan dengan eksport kasar berkembang pada kadar 8.5% setahun. Dalam tempoh Rancangan Malaysia Kesembilan, jumlah dagangan dijangka melepasi RM1 trilion buat pertama kalinya, insya-Allah. Matlamat pertumbuhan KDNK sebenarnya adalah pada kadar purata 6.0% setahun dalam rancangan ini. Berdasarkan kadar pertumbuhan ini, Keluaran Negara Kasar (KNK) per kapita dijangka meningkat pada kadar purata 5.9% setahun mencecah RM23,523 pada tahun 2010. KNK per kapita dari segi pariti kuasa beli pula dijangka meningkat kepada USD13,878 pada tahun 2010. Pertumbuhan ekonomi tidak terpisah daripada pengaruh luaran. Kita akan mengamalkan dasar luar negara yang dapat memberi manfaat sepenuhnya bagi mencapai misi nasional. Kita akan berusaha menggalakkan persekitaran luar yang kondusif untuk mencapai matlamat Rancangan Malaysia Kesembilan. Kita akan berusaha ke arah mengukuhkan kerjasama serta keamanan dan kestabilan di dalam dan luar rantau ini kerana tanpanya ekonomi negara sukar berkembang. Kita akan mengambil inisiatif secara agresif meneroka pasaran mempromosi eksport, menarik pelaburan dan meningkatkan pelancongan. Kita akan berunding dan menyertai perjanjian perdagangan dua hala dan serantau yang dapat memberikan manfaat kepada kita. Untuk itu, kita akan memperbaiki kapasiti dalam pelbagai institusi yang bertanggungjawab untuk memelihara dan mempromosikan kepentingan kita di luar negara. Tuan Yang di-Pertua, izinkan saya seterusnya menggariskan dasar dan program utama Rancangan Malaysia Kesembilan bertujuan untuk mencapai teras dan objektif misi nasional. Globalisasi telah meningkatkan persaingan dalam pasaran antarabangsa. Ini di bawah: Teras Pertama: Meningkatkan Nilai Tambah Dalam Ekonomi Negara Bahkan bukan sahaja struktur dan persekitaran ekonomi mikro domestik yang perlu diperkukuhkan, malah elemen ekonomi mikro seperti prestasi sektor-sektor ekonomi dan syarikat-syarikat tempatan juga perlu dimantapkan. Untuk meningkatkan daya saing jangka panjang negara, kerajaan terus menggalakkan peralihan kepada aktiviti yang mempunyai nilai ditambah yang tinggi dalam tiga sektor utama ekonomi, iaitu: (i) pembuatan; (ii) perkhidmatan; dan (iii) sektor utama ekonomi. Sumber pertumbuhan baru dalam sektor-sektor tersebut telah dikenal pasti dan akan digalakkan bagi menjana pendapatan tambahan dan mewujudkan kekayaan baru. Sektor pembuatan dijangka berkembang pada kadar 6.7 peratus setahun dan akan terus beralih kepada aktiviti berteknologi tinggi dan berintensif pengetahuan, dengan nilai ditambah yang tinggi merangkumi pelbagai industri terutamanya elektrik dan elektronik,